Dejcie tyż pozōr na nojnowsze felietōny na Ślōnskim Fusbalu. Tōż do zaś…
Jo dziynkuja wszyjskim i już tera zaproszōm na marcowy Szpil Miesiōnca.
Górnik bydzie musioł wartko sie spamiyntać. Terozki punktōw tracić już ni mogōm, bo w tabeli piyknie to niy wyglōndo.
Bez godki lepszy bōł dzisio Ruch. 3 punkty jadōm do Chorzowa
90 + 4 min. – Kōniec szpilu. Waldi Fornalik dźwigo rynce do gōry!
90 + 2 min. – Na ostatni sekundy Efir zmiynio Stępińskigo
90 + 1 min. – Jeszcze roz Kante. Piyknie zrobiōł obrōńcy, śloz do środka, ale tam już tela placu ni mioł. Niy udało sie skutecznie wykōńczyć akcji
90 min. – Próbowoł spōmnieć o sia Kante, ale bal w rynkach tormana
89 min. – Z boiska śloz Mazek. Za niego niydowno skludzōny do Chorzowa Łukasz Hanzel
88 min. – Jedyny knif grubiorzy na zaistniyni w syndziowskim hefcie to dzisio faule. Kartka zbiyro Magiera.
86 min. – Po rogu – po ptokach. Faulowany Surma
85 min. – Źle wybijo Putnocky. Hneda za kragiel wciepnōł by mu bal Golański. Bydzie rōg.
84 min. – Niy zdo sie coby Górnik mioł sie jeszcze dzisio spamiyntać. Sztyjc atakujōm Niebiescy.
83 min. – Zieńczuk pocylowoł z wolnego pod lata. Na rōg wybijo Janukiewicz
Ruch wyloz ataku dwóch na dwóch i hneda Mazek przeżōł deja vu. Drugi roz stanōł przed pustōm bramōm wele piōntego metra, ale tym razym sie niy sfifroł
80 min. – 0:2 Mazek wrażo bal do bustej bramy!
78 min. – Mocne zagrani do Kante. Tyn przepuszczo se bal. Wciepuje 5. bieg, ale Koj je przi balu pryndzyj
76 min. – Odpowiydź Fornalika. Za Podgórskigo wkludzōny Zieńczuk
75 min. – Zafyrloł w składzie tryner Górnika. Wyżyj gro tera Danch. Na szpicy Korzym. Co to do?
74 min. – Zamloło sie pod bramōm gości! Ruch ratuje sie wybiciym na rōg.
73 min. – Podwójno zmiana w Górnika. Janota za Sobolewskigo i Korzym za Madeja
72 min. – krōtko po grali. Ostro cyntra, ale bal w kōńcu wybity.
71 min. – Bydzie rōg do górnika
69 min. – Goście trzimiom Grubiorzy daleko od swojij bramy, ale muszōm zaczōnć wykorzystywać lagi, bo jeszcze rozmancie sie to moge skōńczyć.
68 min. – Górnik sztyjc ni mo pōmysłu na przekludzyni porzōndnej akcji.
66 min. – Jakim cudym tera ni ma bramy??? Stępiński znod sie w szesnostce. Źle przijōn bal, ale i tak przeszoł przeciwnika i wycofoł na piōnty meter do Mazka. Piōnty meter, pusto brama, ale jeszcze wraziōł tam szłapa obrōńca. Laga szpilu!
64 min. – Piykno cyntra Podgórskigo. Z biydōm opanowuje sytuacjo defynsywa gospodorzy
63 min. – c.d. haji Widanow vs Podgórski. Tym razym grocz Ruchu zbiyro szlag w gowa łokciym. Widanow dorobiōł sie w kōńcu żōłtej kartki.
61 min. – NI ma taryfy ulgowej. Widanow coby utrzimać sie przi balu robi se plac wszyjskimi kōńczynami. Ucierpioł Podgórski.
59 min. – Syndzia znod chyba w szatni kartki i terozki chyntnij dzieli. Tym razym za zagrani nakładkōm spamiyntany Gergel.
58 min. – Wartko akcjo Ruchu. Stępiński zagroł „klepa” z obrōńcōm Górnika i bez cufal znod sie sōm na sōm… Yno rōg do Niebieskich
57 min. – Praje stargoł tera koszulka przeciwnikowi Koj, beztōż w kōńcu ujrzelimy żōłto kartka.
55 min. – Dobro Cyntra Stępińskigo. Defynsywa gospodorzy czyści
54 min. – Górnik tera czynścij na połowie gości, ale sztyjc bez efektōw.
52 min. – Atakuje Górnik. Na zolu leży Podgórski, ale ni ma przerwy, w tym samym czasie Gergel szczylo „Pōnbōczkowi w okno”
50 min. – Wolny do Górnika. Cyntra Kwieka i szlag Kepkōm Widanowa. Wszyjsko piyknie, ale bal wisioł w lufcie za długo.
49 min. – Głymboky cyntra z roga. Janukiewicz piōnstkuje
48 min. – Ruch w ofynsywie. Mazek na fol szwōngu wlecioł w szesnostka i wycofoł przed brama na piōnty meter. Wybijajōm Grubiorze.
46 min. – Grōmy. Jeszcze do porzōndku sie niy zaczło a już sōm ofiary. Na murawie swijo sie Iwański.
Zaro zaczynōmy. Luft przinajmij klarowny. Miyjmy nadziejo, że bydzie na co zaglōndać.
45+ 3 min. – I to tela. Brama do szatni kōńczy piyrszo połowa. Pora minut na popisy grubskich orkiestrōw. Zapraszom nazod za chwila…
Ruch w kōńcu wykorzystuje cyntra z roga. Szlag na raty, ale bal w necu. Oleksy wykorzystoł złe zachowani Janukiewicza, kiery stoł jak przispawany do linii bramkowej.
45 + 3 min. – Brama! Paul Oleksy!
45 +1 min – Wiyncyj placu mo tera Ruch z przodku. Akcjo kōńczōm niyudanym szlagiym.
45 min. – Piyrszo połowa zetrwie jeszcze dodatkowe 3 miuty.
44 min. – Nastympny rōg do gości. Pomału po bal idzie Podgórski… Cyntra i wyjazd. Aus do Ruchu
43 min. – Mōgło byc groźnie po drugij strōnie, ale gwizdniynty faul na Sobolewskim
42. min. – Widanow wywalczōł se plac na prawym skrzidle i dogroł mocno po zolu przed brama. Ni mioł tego kto skōńczyć
41 min. – Madej faulowany wele środka boiska
39 min. – Górnik terozki chce wciōngnōnć gości na swojo połowa, ale wszyjsko kōńczy sie wykopniynciym bala na oślep przez Szeweluchina.
37 min. – Jaki miszōng terozki po ausie Górnika! Bal leci fōrt pod bramkorza. Tyn wysztrekowany wybijo. Dobitka z szesnostego metra zablokowano. W kōńcu wyjazd. Bramy już z tego niy bydzie…
35 min. – Fusbaliści po obu strōnach lygajōm na zol jedyn po drugim. Syndzia pozwolo forgot na mynski szpil…
33 min. – Koj chyba za fest sie sztachnōł „gynstego luftu” i zaś niybezpiecznie majtnōł sie z balym. Rōg do Górnika.
32 min. – Bal nazod w grze. Od bramy zaczyno Ruch
30 min. – Fusbaliści na ausie. Sztyjc „mlyko” na Roosvelta
29 min. – Syndzia koże doczkać aż sie rozwidni.
28 min. – Ruch cyntruje z wolnego. Bal traci sie w mgle pod bramkōm Górnika. Niystety kibice Górnika za fest zainwestowali w pirotechnika. Grubiorze majōm za dużo szczałowych.
27 min. – Faul Dancha. Przi balu goście
25 min. – Nastympn akcjo Niebieskich. Tym razym kōńczy sie niydokładnym podaniym. Od bramki torman.
24 min. – Ciekawie rozfechtowywała sie ta akcjo Ruchu, ale zaś doł sie chycić na spolōnym Podgórski.
23 min. – Ewidyntnie spolōł tera Podgórski
22 min. – Zaś wōniało elwrym. Napastnik Ruchu ostro potraktowany, ale to za mało na 11. meter.
21 min. – Strata Ruchu. Co tera sie pocho. Syndziowie chyba sie niy dogodali. Akcja przerwano.
19 min. – Mazek ciśnie sie miyndzy trzech chopōw. Wszyjskich oroz jednak niy ofōmluje.
18 min. – Przi balu Grubiorze. Po leku wykludzajōm atak.
17 min. – Prawōm strōnōm zaś próbuje fechtnōnć sie Ruch. Oroz w szesnostce na zolu spektakularnie lygo, kieryś z ich groczy. To niy plaża. Grōmy dalij…
16 min. – Górnik wyłazi 3 na 2. Steblecki decyduje sie na szlag. Torman zaś pewnie chyto.
15 min. – Zza szesnostka klupnōł Stępiński, ale bal z biydōm dokuloł sie do bramki.
14 min. – Podani miōd-malina i sōm na sōm znod sie Widanow! Ni mioł jednak wiela placu i czasu. Dobrze wyloz Putnocky.
13 min. – Szlag z wolnego wychycōny bez problymu.
12 min. – Trocha darymnej jakości tyjatru w wykōnaniu Mazka. Syndzia jednak doł sie zrobić za błozna. Wolny do Ruchu.
11 min. – O samym rogu ni ma co godać. Sōm my już na drugij połowie. Szczylo Kante! Rykoszet… To mōgło zaskoczyć Putnockygo. Wynik sztyjc bez zmian.
10 min. – Idealno cyntra na gowa Stępińskigo. Bal odbijo sie jeszcze od zola tak, że torman z biydōm wybijo na rōg!
9 min. – Tera Ruch trocha spróbowoł „tiki-taki”. Na razie jeszcze do porzōndku sie to niy klei.
8 min. – Zaś groźnie pod bramkōm Ruchu. Szlag z dystansu Kwieka mnimalnie mijo słupek.
6 min. – Niy bydzie samek dzisio delikatnie. Iwański wloz przed chwilōm ostrym wślizkiym. Przeciwnik praje wytargany z fusbalokōw.
4 min. – Po cyntrze do kepki nojlepij wyskoczył Sobolewski. Bal mijo słupek o pōł metra
4 min. – Faul i bydzie piyrszy wolny do gospodorzy, Do bramy Ruchu jakiś 40 metrōw
3 min. – Po darymnie kopniyntym rogu gospodorze wykludzajōm kōntra
2. min. – Na razie yno pora niydokładnych zagrań
1 min. – Bal sie kulo. Zaczyli Grubiorze
Chocioż oba nojbardzij utytułowane kluby w Polsce latoś niy bydōm grać miyndzy sobōm o majstra, jak to bywało downij, to i tak to bez godki szlagier kolejki.
Yno sekundy dzielōm nos od 105. Wielkich Derbōw Ślōnska. Latoś w forgot wyjōntkowej oprawie! 24 a pōł tys. kibicōw na „nowym-starym” stadiōnie Górnika.
Zaczynōmy chwila niyskorzij po lekkich problymach technicznych, ale terozki relacjo już je durś LIVE
Składy:
GÓRNIK
- Radosław Janukiewicz,
- Paweł Widanow,
- Adam Danch,
- Oleksandr Szeweluchin,
- Mariusz Magiera,
- Radosław Sobolewski,
- Aleksander Kwiek,
- Roman Gergel,
- Sebastian Steblecki,
- Łukasz Madej,
- Jose Kante
RUCH
- Matus Putnocky,
- Martin Konczkowski,
- Rafał Grodzicki,
- Michał Koj,
- Paweł Oleksy,
- Łukasz Surma,
- Maciej Iwański,
- Kamil Mazek,
- Patryk Lipski,
- Tomasz Podgórski,
- Mariusz Stępiński
szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn pol_Latn szl_Latn fuv_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn bam_Latn szl_Latn pol_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn quy_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn ces_Latn ban_Latn tuk_Latn crh_Latn sag_Latn ces_Latn pol_Latn ltz_Latn zho_Hans szl_Latn bam_Latn szl_Latn ltg_Latn szl_Latn szl_Latn bos_Latn szl_Latn est_Latn szl_Latn azj_Latn ron_Latn szl_Latn szl_Latn